آلمانیانین پایتاختی برلین-ده بازار ائرته‌سی گونو آخشام ساعت‌لاریندا نوئل بازارینا یوک ماشینی ایله گیره‌رک 12 نفرین اولمه‌سینه سبب اولدوغو ایره‌لی سورولن تروریست وورولا‌راق اؤلدورولدو.
ایتالیادا اؤلو اولا‌راق اله کئچیریلن تونس وطنداشی انیس امری-‌نین برلین-ده‌کی  سالدیریدان سونرا کیملیگی تاپیلمیشدی.
بونون اوزرینه انیس امری حاقیندا آوروپا میقیاسیندا یاخالاما قراری چیخاریلدی.
ایتالیا گوونلیک منبع‌لری‌نین وئردیگی معلوماتدا آختاریلان شوبهه‌لی‌نین اؤلو اولا‌راق اله کئچیریلدیگی بیلدیریلیر، لاکین اؤلکه‌یه نه زامان و نئجه گلدیگی آچیق‌لانمیر.
24 یاشلی امری‌نین آلمان پولیسی طرفین‌دن سیلاح ساتین آلماق اوچون اوغورلوق پلانلاشدیرما شوبهه‌سی ایله تعقیب اولوندوغو اورتایا چیخدی.
رادیکال تشکیلات‌لارلا علاقه‌لی اولماقدا شوبهه‌لی بیلینن امری‌نین تعقیبی‌نین"یالنیز اویوشدوروجو تیجارتی ایله مشغول اولدوغو، بیر کلوبدا داوا ائتدیگی و حاقیندا کیفایت قدر دلیل اولدمادیغی سببیله لغو اولوندوغو معین اولونوب.
آلمانیایا سیغینا‌جاق اوچون مراجعتین‌دن سونرا ایکی فرق‌لی اتهام ایله ساخلانیلان و هر دفعه سربست بوراخیلان امری‌نین داها اول ایتالیادا یانغین تؤرتمه سوچوندان دؤرد ایل حبسده یاتدیغی باره‌ده خبر ده مطبوعاتدا یئر آلیب.
